b'\n_START_ARTICLE_\nTurkin lippu\n_START_PARAGRAPH_\nTurkin lippu (turk. Ay Y\xc4\xb1ld\xc4\xb1z, tarkoittaa kuuta ja t\xc3\xa4hte\xc3\xa4) on Turkin kansallislippu. Sen mittasuhteet ovat 2:3. Turkin lippu otettiin k\xc3\xa4ytt\xc3\xb6\xc3\xb6n nykyisess\xc3\xa4 muodossaan 5. kes\xc3\xa4kuuta 1936. Lipun t\xc3\xa4hdest\xc3\xa4 ja puolikuusta on tullut merkitt\xc3\xa4v\xc3\xa4 islaminuskon tunnus, vaikka kuviota k\xc3\xa4ytettiin alun perin vain maallisena valtiontunnuksena. Lipussa esiintyv\xc3\xa4 t\xc3\xa4hti oli vuonna 1793 kahdeksansakarainen, mutta vuosien saatossa se on muuttunut viisisakaraiseksi. Lippu muistuttaa suuresti Tunisian lippua, maiden yhteisest\xc3\xa4 historiasta johtuen.'